Diari Oficial de la Generalitat Valenciana


Sumari del DOGV 6552, del 27-06-2011 (2011/7392)

RESOLUCIÓ de 10 de juny de 2011, de la presidenta de l'Institut Valencià de la Música de la Generalitat, per la qual es concedixen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical per a l'any 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6552

Data del DOGV
:   27-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7392


Data del document
:   10-06-2011

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de juny de 2011, de la presidenta de l'Institut Valencià de la Música de la Generalitat, per la qual es concedixen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical per a l'any 2011. [2011/7392]
Per Resolució de 17 de febrer de 2011, de la presidenta de l'Institut Valencià de la Música de la Generalitat (DOCV núm. 6475 de 8.03.2011), es van convocar subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical per a l'any 2011.
Vista la proposta que eleva la directora Gerent de l'Institut Valencià de la Música, referida a la concessió de les esmentades subvencions basant-se en la formulada per la Comissió Avaluadora prevista en la base quinta de la convocatòria, de conformitat amb el que disposa la base sèptima de l'esmentada convocatòria i en l'exercici de les atribucions que tinc conferides, resolc:
Primer.
Concedir una ajuda a les sol·licituds presentades per les administracions públiques, entitats, empreses, associacions i professionals de la música que s'indiquen a continuació, per l'import que s'especifica i per a la realització de les activitats que s'assenyalen en l'annex I.
Segon.
Denegar l'ajuda sol·licitada als següents projectes pels motius que s'especifiquen en l'annex II.
Motius pels quals es denega l'ajuda:
A. Haver presentat la sol·licitud fora del termini establit en la base quarta.1 de la convocatòria aprovada per Resolució de 17 de febrer de 2011, de la presidenta de l'Institut Valencià de la Música (DOCV núm. 6475, de 8 de març de 2011).
B. L'activitat per a la qual es sol·licita la subvenció es troba inclosa entre els supòsits exclosos expressament en la base tercera, b) de la convocatòria aprovada per Resolució de 17 de febrer de 2011, de la presidenta de l'Institut Valencià de la Música (DOCV núm. 6475, de 8 de març de 2011), ja que l'activitat a realitzar consistix en una primera edició.
C. L'activitat per a la qual es sol·licita la subvenció es troba inclosa entre els supòsits exclosos expressament en la base tercera, d), en relació amb la base primera 1.b), de la convocatòria aprovada per Resolució de 17 de febrer de 2011, de la presidenta de l'Institut Valencià de la Música (DOCV núm. 6475, de 8 de març de 2011), ja que l'activitat consistix en la realització de cursos que no tenen com a requisit per als participants l'estar cursant el grau superior de l'instrument.
D. L'entitat sol·licitant de la subvenció no complix amb el requisit exigit per a ser beneficiari en la base primera de la convocatòria aprovada per Resolució de 17 de febrer de 2011, de la presidenta de l'Institut Valencià de la Música (DOCV núm. 6475, de 8 de març de 2011), ja que el calendari de l'activitat no s'ajusta a l'any 2011.
E. L'entitat sol·licitant no pot resultar beneficiària d'estes ajudes segons el que establix el Decret 6/2010, de 25 d'agost, del president de la Generalitat, de modificació del Decret 19/2009, de 3 de novembre, que determina les conselleries de l'administració de la Generalitat, pel que es transferixen a la Conselleria de Governació les competències en matèria de bandes de música i societats musicals de la Comunitat Valenciana, a fi de promoure i defendre estos signes representatius de la identitat del poble valencià. En este mateix sentit, el Decret 115/2010, de 27 d'agost, del Consell, que modifica el Decret 100/2007, de 13 de juliol, que va aprovar el Reglament Orgànic i Funcional de la Conselleria de Governació, pel que s'assumix la competència en matèria d'escoles de música, escoles educands, bandes de música i societats musicals.
F. Desistiment de l'interessat, amb arxiu de les actuacions, al no haver completat la documentació requerida en els terminis comunicats, o haver-la completat fora dels terminis assenyalats, de conformitat amb la base quarta. 4 de la convocatòria aprovada per Resolució de 17 de febrer de 2011, de la presidenta de l'Institut Valencià de la Música (DOCV núm. 6475, de 8 de març de 2011), atés que estos terminis no són susceptibles d'ampliació al tractar-se d'un procediment de concurrència competitiva.
G. Tenint en compte el nombre màxim d'ajudes a concedir, no haver obtingut la puntuació suficient d'acord amb els criteris i barem de la base sexta, en concurrència amb les altres sol·licituds, per a ser inclosa en la proposta de resolució de l'òrgan instructor, vistos els expedients i l'informe i proposta de la Comissió Tècnica avaluadora, segons el que establix la base primera. 3 de la convocatòria aprovada per Resolució de 17 de febrer de 2011, de la presidenta de l'Institut Valencià de la Música (DOCV núm. 6475, de 8 de març de 2011).
H. Renúncia a la sol·licitud presentada per part de l'interessat.
I. L'activitat per a la que es va sol·licitar la subvenció es troba inclosa entre els supòsits exclosos expressament en la Base Tercera e) de la convocatòria aprovada per Resolució de 17 de febrer de 2011, de la presidenta de l'Institut Valencià de la Música (DOCV núm. 6475, de 8 de març de 2011), ja que el sol·licitant no ha justificat documentalment la disponibilitat del percentatge mínim del 50% del pressupost.
J. La sol·licitud presentada per l'interessat com a projecte de producció no correspon a fi d'esta convocatòria, sinó a les ajudes a la producció i edició discogràfica per a l'any 2011 (Resolució de 16 de febrer de 2011, de la presidenta de l'IVM), publicada en el DOCV de 8 de març, número 6475, havent-se produït resolució de l'òrgan instructor per a la seua continuació en eixa convocatòria, notificada degudament als interessats.
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé plantejar directament recurs contenciós administratiu en els terminis i davant dels òrgans que s'indiquen a continuació:
El recurs de reposició haurà d'interposar-se davant de la consellera de Cultura i Esport en qualitat de presidenta de l'Institut Valencià de la Música en el termini d'un mes a comptar del següent al de la seua publicació.
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 10 de juny de 2011.- La presidenta de l'Institut Valencià de la Música: Trinidad Miró Mira.